Sopivaa lataustehoa kannattaa miettiä kohteessa vietettävän ajan kautta. Esimerkiksi kotona ja työpaikalla ollaan usein pitkään paikallaan, jolloin 3,7-11 kW laturi on hyvin riittävä. Vapaa-ajankohteissa sekä vieraskäytössä 11-22 kW on sopiva teho, jotta muutaman tunnin vierailun aikana saadaan kohtuullinen määrä sähköä ladattua. Huolto-asemilla ja kaupoissa paras vaihtoehto on monesti pikalaturi 50-150 kW, jolloin jo alle tunnin vierailulla saa latauksesta aidosti hyötyä. On hyvä myös muistaa, että latausnopeus riippuu myös autosta, joten laturi yksistään ei takaa edellä mainittua lataustehoa.